open-index/open-wikipedia-markdown huggingface dataset:
Sõjaline ordu

**Sõjaline ordu** (ladina keelest *ordo*, kord) oli ristisõdade jaoks loodud sõjaline organisatsioon. 

### Sõjalisi ordusid

*(Aastaarv märgib ordu militariseerumist.)*

*1120 Templiordu, esimene sõjaline ordu.
*1158 Calatrava ordu
*1170 Santiago ordu
*1173 Montjoie ordu, Kastiilias, 1221 eraldus Caltrava ordust.
*1176 Aviz ordu, Portugalis
*1193 Saksa ordu, ka Teutooni ordu 
*1202 Mõõgavendade ordu, 1237 ühines Saksa orduga Liivi ordu nime all. 
*1216 Dobrini ordu (Bracia Dobrzyńscy) 1228 eraldus Teutooni ordust. 
*1227 Knights of St Thomas of Acre, Inglismaal.
*1237 Liivi ordu, 1525 eraldus Saksa ordust.
*1261 Õnnistatud Neitsi Maarja ordu
*1275 Hispaania Püha Maarja ordu, Hispaanias, mereväeline. 
*1317 Montesa ordu, esimesed liikmed tulid Calatrava ordust. 
*1323 Kristuse ordu, üks templirüütlite järeltulijaid; esimene suurmeister pärines Aviz ordust. 
*1408 Draakoni ordu (*Ordo Draconis*) 
*1464 Püha Jüri rüütlid, Austrias.
Rüütliordu

**Rüütliordu** (ladina keelest *ordo*, kord) oli hiliskeskajal 14. ja 15. sajandil, pärast ristisõdade lõppu, sõjaliste ordude idealiseerimisest tekkinud organisatsiooni või ühingu üldnimetus. 

Rüütliordusid rajasid enamasti kuningad, hertsogid või vürstid. Algselt pidi nende eesmärk olema süserääni teenimine rüütlina (ratsasõdalasena) ja sõjaline kaitse. Vastutasuks loovutati rüütlitele vasalliõigusi. Hiljem muutus väeteenistuse kohustus formaalseks. Rüütlite kui rüütliordude liikmete tiitlid liitusid mitmesuguste aadlitiitlitega. 

Üks rüütliordu liikme tunnus oli kaelas kantav märk ehk orden.

## Vaata ka
*Vaimulik rüütliordu 
*Tallinna Rüütliordude Muuseum
1419

**1419. aasta** (**MCDXIX**) oli 15. sajandi 19. aasta.

## Sündmused maailmas
* 19. jaanuar – Saja-aastases sõjas Prantsusmaa ja Inglismaa vahel alistus kuningas Henry V-le Prantsuse linn Rouen. Sellega oli Henry V vallutanud kogu Normandia.
* 30. juuli – Esimene Praha defenestratsioon: Hussiitide sõja avaetendusena viskasid Praha kodanikud raekoja akendest välja seitse kuninga ametnikku.
* Asutati Rostocki ülikool

## Sündmused [[Eesti]]s

* ...

## Sündinud

* ...

## Surnud

* 5. november – Winrich von Kniprode, Saare-Lääne piiskop
Ptolemaios VII

**Ptolemaios VII Neos Philopator** (Uus Isaarmastaja; suri 145 eKr) oli Ptolemaioste dünastiast Egiptuse kuningas lühikest aega 145 eKr. Ta oli Ptolemaios VI ja tema õde-abikaasa Kleopatra II poeg. Ta tapeti oma onu Ptolemaios VIII poolt, kes sai tema troonipärijaks. 

Mõnikord on väidetud, et Ptolemaios VII ei valitsenud üldse ja kuninglik tiitel anti talle alles tagantjärele, samuti on Ptolemaios VII-ks peetud ka Ptolemaios VIII poega, kelle isa olevat mürgitada lasknud. Samuti vahetatakse mõnikord ära Ptolemaios VIII ja VII numbrid, nii et poiss-kuningas Ptolemaios Neos Philopator oleks Ptolemaios VIII. Levinum on siiski teda nimetada Ptolemaios VII-ks, sest Ptolemaios VIII esimest valitsusaega (164&ndash;163 eKr) peetakse ebaseaduslikuks.
Kate Millett

**Kate Millett** (täisnimi **Katherine Murray Millett**; 14. september 1934 Saint Paul, Minnesota – 6. september 2017 Pariis) oli ameerika feministlik kirjanik ja aktivist. Tuntud on tema 1970 ilmunud raamat "*Sexual Politics*" ("Seksuaalne poliitika"), mis kritiseerib lääne ühiskonna ja kirjanduse patriarhaalsust. Millett süüdistab seksismis ja heteroseksismis selliseid kirjanikke nagu D. H. Lawrence, Henry Miller ja Norman Mailer, vastandades neid homoseksuaalse kirjaniku Jean Genet'ga.

Kate Millett sai korraliku hariduse St Hilda's College (Oxford)is. 1961 kolis ta Jaapanisse ja abiellus 1965 skulptor Fumio Yoshimuraga, kuid nad lahutasid hiljem. Millett tuli tagasi Ameerikaase ning kirjutas oma abielust raamatu "*Flying*" ("Lendamine", 1974). 1979 läks ta Iraani naiste õigusi kaitsma ja kirjutas sellest raamatu "*Going to Iran*" ("Minek Iraani"). Raamat "Sita" (1977) kirjeldab tema armuafääri kooli naisadministraatoriga. Raamat "*The Loony-Bin Trip*" ("Hullumaja reis") (1990) arutleb tema psühhiaatrilist diagnoosi, haiglasse paigutamist ja liitiumiravist loobumist.
Ptolemaios VIII

**Ptolemaios VIII Euergetes II** (Ptolemaios Helde II), tuntud hüüdnime **Physicon** (Pakskõht) järgi (umbes 182 eKr–116 eKr), oli Ptolemaioste dünastiast Egiptuse kuningas 164–163 ja 145–116 eKr. Ta oli Ptolemaios V ja Kleopatra I poeg.

Algselt oli Ptolemaios Physicon oma venna Ptolemaios VI kaasvalitseja, kuid nende vahel käis pidev võimuvõitlus, mille tulemusena esimene viimase kukutas ning üheks aastaks (164–163 eKr) võimule sai. Et vanemat venda toetas aga Rooma, siis sai too oma võimu tagasi, ehkki Ptolemaios VIII säilitas kaasvalitseja koha. Ka edaspidi jätkus nendevaheline vaen ning Physicon püüdis mitu korda ebaõnnestunult vallutada Küprost. Tal õnnestus isegi saavutada Rooma toetus, kuid Egiptuses toetati enam Ptolemaios VI-t.

Lõpuks, kui Ptolemaios VIII vend suri, sai ta tegelikult võimule, ehkki ametlikuks pärijaks oli nimetatud Ptolemaios VI poeg Ptolemaios VII. Kuid Physkon lasi tolle tappa oma abielutseremoonia ajal, mil ta heitis ühte vennanaise Kleopatra II-ga. Seetõttu polnud nendevahelised suhted kuigi head ning need halvenesid veelgi, kui Physicon abiellus ka Kleopatra III-ga, ilma et oleks naiselt luba küsinud. Peagi algas temavastane mäss ning 130 eKr põgenes Ptolemaios VIII Aleksandriast Küprosele. Kleopatra II tõusis pealinnas võimule ning püüdis uueks valitsejaks teha oma poega Ptolemaios Memphitist, kuid Physiconil õnnestus poiss tappa. Seejärel pakkus Kleopatra trooni Seleukiidide riigi kuningale Demetrios II Nikatorile, kuid Ptolemaiose toetajad osutusid tugevamaks ning Kleopatra pidi Süüriasse põgenema. Nii taastas Ptolemaios VIII 127 eKr oma võimu Aleksandrias. Oma surma järel pärandas ta võimu oma naisele ja ühele poegadest, kes hakkas valitsema Ptolemaios IX nime all.
Ptolemaios IX

**Ptolemaios IX Soter II** (Ptolemaios Päästja II), tuntud ka hüüdnime **Lathyros** all (suri 81 või 80 eKr), oli Ptolemaioste dünastiast Egiptuse kuningas vaheaegadega 116&ndash;81/80 eKr. Ta oli Ptolemaios VIII ja Kleopatra III poeg.

Ptolemaios IX valitses koos oma emaga, kuid too oli tema valinud kuningaks ainult Aleksandria rahva survel (ta oli enne võimule saamist olnud edukas Küprose asevalitseja). Tegelikult tahtis ta võimule panna oma lemmikpoega Ptolemaios X Alexandrost. 110 eKr ta tegigi seda, kukutades Ptolemaios IX. Kuid peagi taipas Kleopatra, et Ptolemaios IX oli olnud parem valitseja ning aitas tal 109 eKr trooni tagasi saada. Seepeale tappis Ptolemaios X oma ema ning tõusis 107 eKr taas võimule. Ent 88 eKr sai ta lahingus surma ning kuningaks sai taas Ptolemaios IX, kes valitses nüüd oma surmani. Ptolemaios abiellus oma õe Kleopatra IV-ga, hiljem Kleopatra Selenega. Tema tütar Berenike III valitses pärast tema surma umbes aasta, kuni tema kasupoeg Ptolemaios XI ta tappis ning võimu haaras.
Ptolemaios X

**Ptolemaios X Alexandros I** (suri 88 eKr) oli Ptolemaioste dünastiast Egiptuse kuningas 110&ndash;109 eKr ja 107&ndash;88 eKr. Ta oli Ptolemaios VIII ja Kleopatra III poeg.

110 eKr sai Ptolemaios X tänu ema toetusele troonile, kuid juba järgmisel aastal kukutati ta taas oma venna Ptolemaios IX poolt. 

107 eKr tappis Ptolemaios X Alexandros I oma ema ning kukutas venna, ta valitses sedakorda kuni oma surmani lahingus, misjärel tõusis valitsejaks taas tema vend Ptolemaios IX. 

Pärast Ptolemaios IX surma sai Egiptuse troonile Ptolemaios IX tütar ja ühtlasi Ptolemaios X naine Berenike III, kes võis olla koos Ptolemaios X-ga valitsenud ka 101–88 eKr.
Henry Miller

**Henry Valentine Miller** (26. detsember 1891 – 7. juuni 1980) oli Ameerika Ühendriikide kirjanik. Vähem tuntud on ta maalikunstnikuna.

Tema romaanid on segu autobiograafiast, sotsiaalsest kriitikast, filosoofiast, sürrealistlikest assotsiatsioonidest ja müstitsismist. Ta kirjutas ka reisijutte ja kirjanduskriitikat. 

1990. aastal tehti temast film "Henry & June", kus Millerit mängis Fred Ward.

"Vähi pöörijoon" ("*Tropic of Cancer*") on Henry Milleri esikteos, mis kirjutati Pariisis 1930–1931 ja ilmus Pariisi kirjastuses  1934. See romaan sai (nagu Milleri järgmisedki teosed) Inglismaal ja Ameerika Ühendriikides moraalitsensuurilistel põhjustel ilmuda alles 1960. aastatel. 

## Tunnustus
*1957 – valiti Ameerika Kunstide ja Kirjanduse Akadeemia liikmeks

## Eesti keeles ilmunud raamatud

*"Naeratus redeli jalamil". Jutustus, inglise keelest tõlkinud (ja järelsõna) Anne Allpere, autori illustratsioonid. Tallinn: Perioodika, Loomingu Raamatukogu, 1995, 10
*"Vähi pöörijoon". Romaan, inglise keelest tõlkinud ja järelsõna E. Sivonen, A. Tali. Tallinn: Eesti Raamat, 1992 ISBN 5-450-01837-1; Tänapäev, 2006 ISBN 978-9985-62-417-3
Helme

**Helme** (saksa keeles *Helmet*) on alevik Lõuna-Eestis Valga maakonnas Tõrva vallas. 

2000. aastal elas Helmes 419 inimest, 2006. aastal 230.

Alevikus asuvad Orjakivi, Pärliallik ja Arstiallik.

Aastatel 1992–2017 oli alevik Helme valla halduskeskus, pärast Eesti omavalitsuste haldusreformi jääb alevik Tõrva valla territooriumile.

Helmet kui kohanime on esmamainitud 1210. aastal.

## Vaata ka
*Helme koopad
*Helme ordulinnus, Helme mõis, Helme mõisa sepikoda
*Helme II maailmasõjas hukkunute ühishaud
*Helme raamatukogu

## Viited

## Kirjandus
* Marju Kõivupuu. 101 Eesti pühapaika. Tallinn: Varrak 2011, lk 14–15.

## Välislingid
*Helme Eesti entsüklopeedia
Norman Mailer

**Norman** Kingsley **Mailer** (31. jaanuar 1923 – 10. november 2007) oli ameerika kirjanik ja ajakirjanik. Tema vastuolulised vaated ameerika elulaadile on tekitanud tuliseid diskussioone.

Mailer lõpetas maineka Harvardi ülikooli. Teises maailmasõjas osales ta seersandi ja ajakirjanikuna.

Ta on kirjutanud Marilyn Monroe, Pablo Picasso ja Lee Harvey Oswaldi biograafia.

Juba 25-aastaselt avaldati tema teos "Alasti ja surnud" (*Naked and the dead*) (1948), mis tegi ta maailmakuulsaks. Eesti keeles ilmus see teos kirjastuses Olion 1996 (tõlkis Janika Karemäe, saatesõna Enn Soosaar; 2. trükk – "Eesti Päevalehe raamat" 2006). Selles raamatus kajastuvad autori sõjakogemused Filipiinidelt. Lugu räägib rühmast Ameerika sõdureist, kes saadeti üht Vaikse ookeani saart üle võtma. Romaan, mida on peetud üheks paremaks Teist maailmasõda kajastavaks teoseks üldse, kirjeldab realistlikult sõjakeerisesse sattunud meeste tundeid. Iga tegelase olemus avatakse ükshaaval ja sügavuti. Raamatu lõpuks on lugeja kohtunud hulga huvitavate kangelastega, kes tegutsevad tõepärases õhkkonnas. 

Maileri enam kui veerandsajast nimetusest koosneva loomingu viimaseks lüliks on 1997 ilmunud "Poja evangeelium" ("*The Gospel According to the Son*") ja see kujutab autorit Jeesus Kristusena. Teose viimase peatüki tegevus toimub taevas, kus autor istub "Isa" paremal käel, nii nagu kristlik usutunnistus seda ette näeb. "Isa" temaga palju ei räägi, kurdab Mailer, kuid see-eest pühendab "Poeg" end seda usinamalt vaeste ja viletsate hooldamisele. "Ma mõtlen tihti lootusele, mis peitub vaeste nägudes," kuulutab "Poeg" Mailer, sest "üha käib võitlus Jumala ja Mammona vahel kõigi meeste ja naiste südamete pärast".

Norman Mailer on pälvinud kaks Pulitzeri preemiat.

## Tunnustus
* 1967 – valiti Ameerika Kunstide ja Kirjanduse Akadeemia liikmeks

## Kirjandus
* Enn Soosaar, "Kolme ameeriklase kolm ajaloolist romaani" (Maileri romaanist "Muistsed õhtud" / "Ancient Evenings", 1983) – Looming 1986, nr 11, lk 1574–1580
* Udo Uibo, "Postuumne auhind Norman Mailerile" – Looming 2007, nr 12, lk 1912–13

## Välislingid

* Elulugu, pildigalerii ja online video
* Norman Maileri ajaveeb ajalehes Huffington Post
* Ilmar Mikiver, "Jumala rollist modernismis" (Norman Maileri uuest raamatust ''The gospel according to the son'' – "Poja evangeelium") (Luup 4. august 1997, nr 16, lk 46)
* Hannes Varblane, "Ühe raamatu mees" (Postimees 31. jaanuar 2000)
* "Norman Mailer pahandab sakslasi" (Maileri viimane romaan ''The Castle in the Forest'' räägib Hitleri lapsepõlvest) (Eesti Päevaleht / Arkaadia, 17. veebruar 2007, nr 1, lk 2)
Manuela Di Centa

**Manuela di Centa** (sündinud 31. jaanuaril 1963 Paluzzas) on Itaalia poliitik ja endine suusataja, kahekordne olümpiavõitja (1994).

## Saavutused

### [[Olümpiamängud]]el

Albertville 1992
*pronksmedal 4x5 km
Lillehammer 1994
***olümpiavõitja** 15 km vabastiilis
***olümpiavõitja** 30 km klassikalises stiillis
*hõbemedal 5 km klassikalises stiilis
*hõbemedal 10 km tagaajamisvõistlus (vabastiilis) 
*pronksmedal 4x5 km
Nagano 1998
*pronksmedal 4x5 km

### [[Suusatamise maailmameistrivõistlused|Maailmameistrivõistlustel]]

Val di Fiemme 1991
*hõbemedal 4x5 km
*pronksmedal 5 km klassikalises stiilis
*pronksmedal 30 km vabastiilis
Falun 1993
*hõbemedal 30 km vabastiilis
*hõbemedal 4x5 km
Thunder Bay 1995
*hõbemedal 30 km vabastiilis
*pronksmedal 5 km klassikalises stiilis

## Välislingid
*Koduleht
Ameerika Ühendriikide kirjanike loend

''Siin on loetletud USA  kirjanikke.

## A
*Kathy Acker (1947–1997)
*Henry Adams (1838–1918)
*George Ade (1866–1944)
*Jelena Ahtjorskaja (1985)
*Louisa May Alcott (1832–1888)
*Thomas Bailey Aldrich (1836–1907)
*Nelson Algren (1909–1981)
*Joseph Alexander Altsheler (1862–1919)
*Sherwood Anderson (1876–1941)
*Maya Angelou (1928–2014)
*Christopher Anvil (1922)
*Jay Asher, USA kirjanik (1975-)
*Isaac Asimov (1920–1992)
*Gertrude Atherton (1857–1948)
*David Auburn (1969–)
*Louis Auchincloss (1917)
*Paul Auster (1947–2024)
*Amelia Atwater-Rhodes (1984)

## B
*Richard Bach (1936)
*James Baldwin (1924–1987)
*Irving Bacheller
*Nicholson Baker
*Russell Banks (1940)
*Amiri Baraka (1934-2014)
*Giannina Braschi (1953)
*Fredric Brown (1906–1972)
*Sandra Brown (1948–) 
*Charles Bukowski (1920–1994)

## C
*Helen Churchill Candee
*Truman Capote
*Orson Scott Card
*John Dickson Carr
*Michael Chabon
*Whittaker Chambers (1901–1961)
*Raymond Chandler
*Tom Clancy
*Ernest Cline
*Margaret Craven

## D
*Lydia Davis
*Rene Denfeld
*Helen DeWitt
*Joan Didion
*Edgar Lawrence Doctorow
*Lloyd C. Douglas

## E
*Roger Ebert (1942–2013)

## F
*Carrie Fisher
*Vince Flynn (1966–2013) 
*Charles Frazier (1950–)

## G
*Elizabeth Gilbert (sündinud 1969)
*Louise Glück (sündinud 1943) 
*Sue Grafton (sündinud 1940)
*Anna Katharine Green (1846–1935)
*Paul Greenberg (sündinud 1967)

## H
*Alex Haley (1921–1992)
*Dashiell Hammett
*Daniel Handler
*Lorraine Hansberry
*Frank Herbert
*Mary Higgins Clark (1927–2020)
*Douglas Hofstadter (1945–)
*Robert E. Howard (1906–1936)
*Varina Howell (1826–1905)
*Nathaniel Hawthorne (1804–1864)

## I
*John Irving (1942–)

## J
*James Jones
*Miranda July

## K
*Stephen King
*Maxine Kumin

## L
*Michael Landon
*Arthur Laurents
*Ann Leckie
*Dennis Lehane
*Robert Ludlum
*Masiela Lusha

## M
*Hans Massaquoi (1926–2013)
*Stephenie Meyer (1973–)
*Edna St. Vincent Millay (1892–1950)
*Madeline Miller (sündinud 1978 või 1979)
*Walter M. Miller
*Margaret Mitchell (1900–1949)

## N
*Naomi Novik (1973–)

## O
*Frank O’Hara
*Bill O'Reilly
*Alicia Ostriker
*Delia Owens

## P
*Katherine Paterson
*James Patterson (1947–)
*Sylvia Plath (1932–1963)

## R
*Ayn Rand (1905–1982)
*Anne Rice (1941–)
*Rick Riordan (1964–)
*Alexandra Ripley (1934–2004)
*Nora Roberts (1950–)
*Morgan Robertson (1861–1915)
*Philip Roth (1933–2018)

## S
*Louis Sachar (1954–)
*Christine Schutt
*Maurice Sendak (1928–2012)
*Irwin Shaw
*Sidney Sheldon (1917–2007)
*Upton Sinclair
*Gary Snyder (1930–)
*Nicholas Sparks
*Danielle Steel (1947–)
*Maggie Stiefvater
*Irving Stone (1903–1989)

## T
*Dorothea Tanning (1910–2012)
*Sara Teasdale (1884–1933)
*Ross Thomas (1926–1995)
*Hunter S. Thompson (1937–2005)
*Michael Tobias (1951)
*Scott Turow (1949)

## U
*John Updike

## V
*S. S. Van Dine
*Carl Van Vechten (1880–1964)

## W
*Rob Walker (1968–)
*Robert James Waller (1939–2017)
*Thornton Wilder

## Vaata ka
*Ingliskeelne kirjandus
Dallas (täpsustus)

**Dallas** on mitme koha ja asja nimi. 

***[[Dallas]]** on linn USA-s Texase osariigis. 
***[[Dallas (Colorado)|Dallas]]** on endine asula USA-s Colorado osariigis.
***[[Dallas (Lõuna-Dakota)|Dallas]]** on linn USA-s Lõuna-Dakota osariigis.
***"[[Dallas (seriaal)|Dallas]]"** on USA teleseriaal.
***[[Dallas (ansambel)|Dallas]]** on eesti ansambel.
***[[Dallas (kitarr)|Dallas]]** on kitarribränd.
Vladimir Smirnov

**Vladimir Smirnov** (sündinud 7. märtsil 1964 Štšutšinskis (praegu Šortandõ) Kasahstanis) on endine NSV Liidu ja Kasahstani suusataja, olümpiavõitja (1994) ja viiekordne maailmameister (1989, 1993 ja 1995).

## Elulugu

Vladimir Smirnov esindas algul NSV Liitu, pärast selle lagunemist Kasahstani. Ta on rahvuselt venelane. Vladimir on võitnud olümpiamängudelt 7 ja maailmameistrivõistlustelt 11 medalit. Maailma karika arvestuses on ta võitnud kokku 48 etappi ja karika omanikuks tulnud kahel korral (1991 ja 1994) 

## Saavutused

### [[Olümpiamängud]]el

* 1988  Calgarys 
**  hõbemedal 30 km klassikalises stiilis
**  hõbemedal 4x10 km
**  pronksmedal 15 km klassikalises stiilis
* 1994  Lillehammeris 
**  **olümpiavõitja** 50 km klassikalises stiilis
**  hõbemedal 10 km klassikalises stiilis
**  hõbemedal 15 km jälitussõidus vabastiilis
* 1998  Naganos 
**  pronksmedal 15 km jälitussõidus vabastiilis

### [[Suusatamise maailmameistrivõistlused|Maailmameistrivõistlustel]]

* 1987  Oberstdorfis
**  hõbemedal 4×10 km
* 1989  Lahtis
**  **maailmameister** 30 km klassikalises stiilis
* 1991  Val di Fiemmes 
**  hõbemedal 30 km klassikalises stiilis
**  pronksmedal 15 km vabastiilis 
* 1993  Falunis 
**  hõbemedal 10 km klassikalises stiilis
**  **maailmameister** 25 km jälitussõidus (jagas esikohta Bjørn Dæhliega)
**  pronksmedal 30 km klassikalises stiilis
* 1995  Thunder Bays 
**  **maailmameister** 10 km klassikalises stiilis
**  **maailmameister** 25 km jälitussõidus
**  **maailmameister** 30 km klassikalises stiilis
**  pronksmedal 50 km vabastiilis

### [[Murdmaasuusatamise maailmakarikavõistlused|Maailma karikasari]]

Vladimir Smirnov osales kokku 116 maailma karikasarja etapil. Poodiumile jõudis ta kokku 66 korral, millest kõige kõrgemale astmele 30 korda.

#### Maailma karikas

* **1. koht**: **1991, 1994**
* 2. koht: 1993, 1995, 1996
* 3. koht: 1986, 1992, 1998

#### Maailma karikasarja etapivõidud

## Välislingid

*
Šilka jõgi

**Šilka** (vene *Шилка*) on jõgi Aasias Venemaal Taga-Baikali krais. 

Algab Venemaalt lähtuva Ingoda ja Mongooliast lähtuva Ononi ühinedes. Voolab valdavalt kirdesse orus Šilka aheliku ja Amazari aheliku põhjas ning Borštšovotšnõi aheliku lõunas vahel. Ühinedes Arguniga, moodustab Amuuri.

Jõe pikkus on 1560 km. Vooluhulk on 520 m³/s. Valgla on 206 000 km². Valglas on 1300 järve.

Šilka valgla paikneb Ida-Siberi ja Kaug-Ida piiril. 

Šilka valgla keskmine asustustihedus on 2–3 in/km², jõe ääres on see suurem. Jõe kaldal paiknevad linnad Sretensk ja Šilka. Valgla suurim linn on Ingoda ääres paiknev Tšita. Valgla rahvastiku peamine tegevusala on loomakasvatus.
Tšita

**Tšita** (ka **Tšitaa**; vene *Чита*, burjaadi *Шэтэ*) on linn Venemaal, Taga-Baikali krai halduskeskus. 2008. aastani oli Tšita oblasti keskus. 

Tšita asub Baikali järvest idas kohas, kus Tšita jõgi suubub Ingoda jõkke. Linn asub taigavööndi ja stepivööndi piiril.

Linna geograafilised koordinaadid on 52°03′ N, 113°28′ E.

## Rahvastik
Elanike arv on olnud:
*377 000 (1991)
*305 800 (2007)
*307 800 (2009)
*337 063 (2025)

## Ajalugu
Asutatud 1675. aastal. Tšitas olid asumisel mitmed dekabristid. Linnaõigused sai 1851. aastal. Aastal 1900 sai raudteeühenduse. Aastatel 1920–1922 oli Tšita Kaug-Ida Vabariigi pealinn. 1930. aastatest oli Tšita kinnine linn.

Tšita on suur transpordisõlm ja masinaehituse ning metallurgiatööstuse keskus. Linna lähedal kaevandatakse pruunsütt, kulda ja raua- ja volframimaaki.

Pärast Nõukogude Liidu lagunemist on elanike arv märgatavalt vähenenud.

## Tuntud tšitalasi
Tšitas sündisid poliitik Anatoli Sobtšak ja näitleja Vitali Solomin.

## Viited

## Välislingid

*Tšita koduleht
Philippe Étancelin

**Philippe Étancelin** (28. detsember 1896 Rouenis, Prantsusmaa – 13. oktoober 1981 Neully sur Seine, Prantsusmaa) oli Prantsusmaa võidusõitja. Vormel 1-s sõitis aastail 1950–1952. Le Mansi 24-tunni sõidu võitja 1934 (koos Luigi Chinettiga), Auleegioni ordeni kavaler 1953.
Hyōgo prefektuur

**Hyōgo prefektuur**(Japaani:兵庫県) on Jaapani prefektuur Honshū saare lõunaosas, piirneb põhjas Jaapani merega, lõunas Setoga, idas Kyōto ja Ōsaka prefektuuriga ning läänes Tottori ja Okayama prefektuuriga. Asub Kinki regioonis.

## Geograafia
Prefektuuri keskosa läbivad Chūgoku mäed, rannikualad on tasased. Suurem osa rahvastikust elab lõunaosas, põhja- ja keskosa on hõredamalt asustatud. Suurim saar Awaji on Akashi-Kaikyō sillaga ühendatud Honshūga. Suuremad jõed on Kaku ja Maruyama jõgi.

## Ajalugu
1995. aasta 17. jaanuaril toimunud 7,3 magnituudiline maavärin põhjustas suuri purustusi ja tulekahjusid. Hukkus 6400 ja vigastada sai 40 000 inimest.

## Sümbolid
Hyōgo prefektuuri tunnuslind on ida-toonekurg (*Ciconia boyciana*), tunnuspuu on kampripuu (*Cinnamomum camphora*) ja tunnuslill krüsanteem (*Chrysanthemum japonense*).

## Haldusjaotus
Hyōgo prefektuur on jaotatud 41 omavalitsuseks, millest 29 on linnad (市 *shi*).

### Linnad

## Vaatamisväärsused

* Himeji loss
* Yotakuji tempel Sandas

## Viited

## Välislingid
*Hyōgo prefektuuri koduleht
*Ülevaade Jaapani Hyōgo prefektuuri halduspagasi geograafiast
Helme (täpsustus)

**Helme** on mitme objekti nimi:

***[[Helme]]** on alevik Valga maakonnas
***[[Helme jõgi|Helme]]** on jõgi Eestis
***[[Helme jõgi (Unstrut)|Helme]]** on jõgi Saksamaal, Unstruti vasakpoolne lisajõgi
***[[Helme küla|Helme]]** on küla Inglismaal Lääne-Yorkshire'is

## Muu
***[[Helme (eesnimi)|Helme]]** on naisenimi
***[[Helme (perekonnanimi)|Helme]]** on perekonnanimi

## Vaata ka
*Helme koopad
*Helme ordulinnus
*Helme vald, aastatel 1991–2017 eksisteerinud vald Eestis
*Helme vald (1939), aastatel 1939–1950 eksisteerinud vald Eestis
*Helme vald (Helme kihelkond), aastatel 1866–1939 eksisteerinud vald Eestis
Betty Friedan

**Betty Friedan** (sünninimi **Bettye Naomi Goldstein**; 4. veebruar 1921 Illinoisi osariik, Peoria – 4. veebruar 2006 Washington) oli ameerika feminist, ühiskondlik aktivist ja kirjanik.

Bettye Goldstein lõpetas 1942. aastal kiitusega Massachusettsi osariigi juhtiva Smithi naistekolledži, kus ta toimetas ülikoolilehte. Seejärel õppis ta aasta California osariigis Berkeley ülikoolis ning asus siis tööle ajakirjanikuna. 1947. aastal abiellus ta Carl Friedaniga, kellega sai kolm last.

Tema peateos "Naiselikkuse müstika" ("The Feminine Mystique", 1963) kasvas välja artiklist, mille ta kirjutas uuringust oma kaasüliõpilaste seas Smithi kolledžis ning mis tegeles naiste kängitsemisega vaid kodusesse sfääri. Kuigi raamat ilmus enne kui naisaktivistid alustasid laiaulatuslikku valgustustegevust, ei ole ajakirjanduslik kangelanna, keda ta kirjeldab, teinud läbi olulisi muutusi. See ei tähenda, et töötavatest naistest ei kirjutataks, ent keskmises naisteajakirjas kujutatakse töötamist mitte kutsumuse, vaid rahateenimisvahendi või lüngatäitjana kõrgkooli või kolledži lõpetamise ja abiellumise vahel. Raamatust sai bestseller ja see innustas ameerika feministlikku liikumist. 

Friedan asutas Riikliku Naisteorganisatsiooni koos Pauli Murrayga, kes oli esimene neegrinaisest episkopaalne preester. Friedan oli organisatsiooni esimene president aastatel 1966–1970.

Ta aitas asutada riikliku abordiseaduste tühistamise assotsiatsiooni (*National Association for the Repeal of Abortion Laws* – NARAL). 

Tema teiste raamatute seas olid näiteks "The Second Stage" ("Teine staadium"), "It Changed My Life: Writings on the Women's Movement" ("See muutis mu elu: kirjutisi naisliikumisest") ja "The Fountain of Age" ("Vanuse allikas"). 

Friedan suri oma 85. sünnipäeval südamepuudulikkusse.

## Tsitaadid
"Traditsioonilises patriarhaalses ühiskonnas välja arendatud ja traditsiooniliste väärtuste keskel tekkinud naise elustsenaarium ei ole emantsipatsioonivõitluse mõjul muutunud üleöö. Kuigi tänapäeva tehnoloogiline ühiskond pakub rohkem võimalusi, on säilinud alistuva ja sõnakuuleliku õnnelikust koduperenaisest kangelanna mudel." (Friedan 1963).

"Ameerika naise maailm on koondunud tema enda keha ja ilu, meeste võlumise, laste kandmise ning mehe, laste ja kodu eest füüsiliselt hoolitsemise ja nende teenimise ümber." (Friedan 1963: 31).

"Betty jaoks oli feminism üks humanismi aspekte," ütles tema nõbu Emily Bazelon Reutersile.
Ōsaka prefektuur

**Ōsaka prefektuur** on Jaapani prefektuur Honshū saarel Ōsaka lahe kaldal.

Ōsaka lahte on ehitatud tehissaari, millest ühel asub Kansai lennuväli. Looduslikke saari prefektuuris ei ole. Sisemaal asuvatest mägedest on kõrgeim Kongō (1125 m).

## Ajalugu
Prefektuur loodi 1868. aastal.
2019. aastast on prefektuuri kuberner Hirofumi Yoshimura.

## Sümbolid
Ōsaka prefektuuri tunnuslind on väluõgija (*Lanius bucephalus*), tunnuspuu on hõlmikpuu (*Ginkgo biloba*) ja tunnuslill Sieboldi priimula (*Primula sieboldii*).

## Haldusjaotus
Ōsaka prefektuur on jaotatud 43 omavalitsusüksuseks, millest 33 on linnad (市 *shi*).

### Linnad

## Vaatamisväärsused

* Ōsaka loss

## Viited

## Välislingid
* Ōsaka prefektuuri koduleht
Kōbe

**Kōbe** (haldusüksusena 神戸市 *Kōbe-shi*) on linn Jaapanis, Hyōgo prefektuuri keskus. Asub Ōsaka lahe kaldal.

Kōbe kuulub Ōsaka-Kōbe-Kyōto linnastusse ja on üks Jaapani tähtsamaid sadamalinnu.

Elanikest üle 45 000 on välismaalased.

## Elanikkond
* 2005 – 1 524 000
* 2008 – 1 529 116
* 2009 – 1 536 400
* 2012 – 1 541 600

## Viited

## Vaata ka
*Suur Hanshini maavärin

## Välislingid

* Kōbe koduleht
Harilik kukeseen

**Harilik kukeseen** ehk **kantarell** (*Cantharellus cibarius*) on kukeseeneliste sugukonda kukeseene perekonda kuuluv seeneliik.

Esimest korda kirjeldas harilikku kukeseent teaduslikult Elias Magnus Fries aastal 1821.

## Levila ja kasvukoht
Seen kasvab Põhja-Euroopas, Põhja-Ameerikas, näiteks Mehhikos, Aasias, näiteks Himaalajas, ja Aafrikas, näiteks Sambias.

Ta kasvab sagedamini okas- ja segametsades. Ta võib mükoriisa moodustada paljude puuliikidega, sagedamini kuuse, männi, tamme ja pöögiga. Ta kasvab niiskes samblas, keset rohtu või varisenud lehti.

## Kirjeldus
Oma iseloomuliku kuju, värvi, lõhna ja maitse tõttu on seda teistest seeneliikidest võrdlemisi kerge eristada. Kukeseene lähimad sugulased meie metsades on kollakas kukeseen ja lehter-kukeseen.

Kukeseene viljakeha värv ulatub kollasest oranžini, see on lihakas ja sageli lehtrikujuline. Seenekübar ja jalg on kokku kasvanud, neil pole selget üleminekukohta. Kübara läbimõõt on 2–12 cm. See on sageli lainelise servaga või täiesti ebakorrapärase kujuga. Kübar on pealt sile ja matt. Jalg on kübaraga kokku kasvanud, sellega sama värvi või pisut heledam, seest täis, sile, alt kitsam, 1–3 cm paks ja 4–7 cm pikk. Eosed on erekollased, ellipsoidsed, mõõtmetega 8,5×5 μm.

Toores seen on kibeda maitse ja erilise lõhnaga, mis teeb sellest väga ussikindla seene: ussitanud kukeseeni kohtab üliharva. Oletatavasti sisaldub kukeseenes tugeva toimega putukamürki, mis on inimesele ohutu.

Kukeseeni võib leida juuni lõpust kuni sügise esimeste tugevate öökülmadeni. Seened kasvavad sageli hulgakaupa koos ja võivad moodustada seeneringe. Äikesevihmad mõjuvad seente ilmumisele ja kasvule eriti soodsalt.

Kukeseene moodi näeb välja Eestiski kasvav mittesöödav seen kuld-kukeseenik (kuigi kuulub hoopis puravikulaadsete seltsi). Neid eristavad kõigepealt värvus: kukeseen on kollakam, kuld-kukeseenik erkoranž, ja kuju: kukeseen on ebakorrapärase, kuld-kukeseenik korrapärase ümmarguse kübaraga. Kuld-kukeseenik on pisut väiksem ja peenema jalaga.

## Toitainete sisaldus
Kukeseen sisaldab vett (91–93% kaalust), valke (2,5%; seeduvad inimeses 70–80% ulatuses), süsivesikuid glükogeeni ja trehhaloosi (paar protsenti), rasvu (0,4%), kiudaineid, beetakaroteeni, D- ja B-vitamiini (peamiselt B1, B3). Energiasisaldus 100 g kukeseentes on 30 kcal.

## Välislingid

* Terviseleht nr 29, 2002. Urmas Kokassaar "Kikkaseen on kukepüks"
* Luup nr 16, 1998. Ain Raitviir "Seeneuputus"
Mäesuusatamine 2006. aasta taliolümpiamängudel

**[[Mäesuusatamine]] [[2006. aasta taliolümpiamängud]]el** toimus 12.–25. veebruarini Sestrieres.

Sestriere asub Torinost 100 km kaugusel ja on 2035 meetri kõrgusel merepinnast. 1997. aastal toimusid seal mäesuusatamise maailmameistrivõistlused. Mäesuusatajatele oli olümpiamängudeks ette valmistatud kolm võistluspaika: Sestriere Borgata, Sestriere Colle ja San Sicario.

## Tulemused

### Medalid

Mäesuusatamises jagatud medalid riigiti.

## Mehed

### [[Kiirlaskumine]]





12. veebruar
Osavõtjaid: 55 
 Olümpiavõitja 2002: Fritz Strobl, Austria
Ametlikud tulemused


### [[Slaalom]]





25. veebruar
Osavõtjaid: 97 
Olümpiavõitja 2002: Jean-Pierre Vidal, Prantsusmaa
Ametlikud tulemused


### [[Suurslaalom]]





20. veebruar
Osavõtjaid: 82 
Olümpiavõitja 2002: Stefan Eberharter, Austria
Ametlikud tulemused


### [[Ülisuurslaalom]]





18. veebruar
Osavõtjaid: 63 
Olümpiavõitja 2002: Kjetil André Aamodt, Norra
Ametlikud tulemused


### [[Alpi kahevõistlus]]





14. veebruar
Osavõtjaid: 60  
Olümpiavõitja 2002: Kjetil André Aamodt, Norra
Ametlikud tulemused


## Naised

### [[Kiirlaskumine]]





15. veebruar
Osavõtjaid: 45  
Olümpiavõitja 2002: Carole Montillet, Prantsusmaa
Ametlikud tulemused


### [[Slaalom]]





22. veebruar
Osavõtjaid: 63 
Olümpiavõitja 2002: Janica Kostelić, Horvaatia
Ametlikud tulemused


### [[Suurslaalom]]





24. veebruar
Osavõtjaid: 65  
Olümpiavõitja 2002: Janica Kostelić, Horvaatia
Ametlikud tulemused


### [[Ülisuurslaalom]]





20. veebruar
Osavõtjaid: 56 ( 
Olümpiavõitja 2002: Daniela Ceccarelli, Itaalia     
Ametlikud tulemused


### [[Alpi kahevõistlus]]





18. veebruar
Osavõtjaid: 45  
Olümpiavõitja 2002: Janica Kostelić, Horvaatia
Ametlikud tulemused
Anatoomilised asenditähistused

**Anatoomilised asenditähised** (inglise keeles *anatomical terms of location*)  on erinevate, ka anatoomiaga seotud, rahvusvaheliste  organisatsioonide poolt komplekteeritud ja ühtlustatud soovituslikud anatoomianomenklatuurides toodud tähised, mis lähtuvad loomaanatoomia oskussõnadest ladina keele baasil. 

## Topograafilises anatoomias

Looma, tema elundite ja nende osade asendi kirjeldamisel võetakse aluseks looma normaalne seisuasend- kujutades teda horisontaalsel pinnal ja toetumas kõigile neljale jalale. 

### Tasandid

Keskpidine ehk mediaantasand (*planum medianum*) jagab looma keha pikuti kaheks sümmeetriliseks pooleks- vasakuks ja paremaks. 

Mediaantasand kujundab looma keha dorsoventraalselt läbides keha välispinnal kaks mõttelist joont - ventraalse ja dorsaalse mediaanjoone (*linea mediana: *ventralis et dorsalis*). 

Mediaantasandiga paralleelselt asetsevad eest-taha- ehk [[sagitaaltasandid]] (*plana sagittalia*).  

Risti - ehk [[transversaaltasand]]id (*plana transversalia*)  paiknevad [[pea]], [[kael]]a, [[kere]], [[saba]], jäsemete ja elundite või nende osade [[pikitelg|pikitelje]] suhtes risti. 

Selg- ehk [[dorsaaltasandid]] (*plana dorsalia*) kulgevad pea, kaela ja saba pikiteljega, samuti looma [[selg|seljaga]] ja [[käsi|käe]]- või jalaseljaga paralleelselt (välja arvatud ees- ja [[tagajäse]]me osad ülevalpool randme- ja [[kannaliiges]]t), kuid mediaan- ja ristitasanditega perpendikulaarselt.

=== Suunad === 

Suundade äramärkimisel tuleb arvestada uuritava elundi ja nende osade paiknemist. 

==Levinuimad anatoomilised asenditähistused==

Levinuimad asenditähistused on järgmised:
**anterior* – eesmine ([[anterioorsus|anterioorne]])
**bilateralis* – mõlemapoolne ([[bilateraalsus|bilateraalne]])
**caudalis* – sabapoolne ([[kaudaalsus|kaudaalne]])
**contralateralis* – vastaspoolne ([[kontralateraalsus|kontralateraalne]])
**cranialis* – kraniaalne ([[kraniaalsus|kraniaalne]])
**dexter* – parem
**dorsalis* – selgmine ([[dorsaalsus|dorsaalne]])
**externus* – välimine ([[eksternaarsus|eksternaarne]])
**inferior* – alumine ([[inferioorsus|inferioorne]])
**inter* – vahel
**intermedius* - vahelmine
**internus* – seesmine, sisemine ([[internaarsus|internaarne]])
**ipsilateralis* – samapoolne ([[ipsilateraalsus|ipsilateraalne]])
**lateralis* – külgmine ([[lateraalsus|lateraalne]])
**longitudinalis* - pikutine
**medialis* – keskmine ([[mediaalsus|mediaalne]])
**posterior* – tagumine ([[posterioorsus|posterioorne]])
**profundus* – süva
**rostralis* – [[rostraalsus|rostraalne]] (pea kirjelduses)
**sinister* – vasak
**sub* – all
**superficialis* – [[pindmisus|pindmine]]
**superior* – ülemine ([[superioorsus|superioorne]])
**supra* – peal
**ventralis'' – kõhtmine (ventraalne)

Tähiseid saab omavahel kombineerida, näiteks ventromediaalne.

## Lisalugemist
*Nomina Anatomica Veterinaria, 5. väljaanne, 2012 . 

## Viited
Inawashiro järv

**Inawashiro** (jaapani 猪苗代湖 *Inawashiro-ko*) on järv Jaapanis Honshū saarel. Asub Fukushima prefektuuris 514 m kõrgusel merepinnast. Järve pindala on 103,3 km² (Jaapanis suuruselt neljas). Suurim sügavus on 95 m.

Inawashiro järvest saab alguse Agano jõgi.
Skeleton 2006. aasta taliolümpiamängudel

**[[Skeleton]] [[2006. aasta taliolümpiamängud]]el** toimus 16. ja 17. veebruaril Cesana Pariolis.

Skeletonivõistlused toimuvad samal rajal, kus selgitavad olümpiavõitja ka bobisõitjad ja kelgutajad.

## Medalitabel

## Tulemused

### Meeste ühekelk

17. veebruar
Osavõtjaid: 27 (stardileht)
Olümpiavõitja 2002: Jim Shea, USA

### Naiste ühekelk

16. veebruar
Osavõtjad: 15 (stardileht)
Olümpiavõitja 2002: Tristan Gale, USA

Ametlikud tulemused

Ametlikud tulemused
Ise (Jaapan)

**Ise** (jaapani 伊勢) on linn Jaapanis Mie prefektuuris. Asub Shima poolsaarel Ise-Shima rahvuspargis.

Linna nimi oli 1955. aastani **Ujiyamada**.

Ises asub Ise tempel, mis on šintoismi tähtsaim  tempel Jaapanis ja on olnud populaarne palverännakute sihtkoht.

Elanike arv on 134 900.

## Viited

## Välislingid

* Ise koduleht
Skeleton

**Skeleton** on kelgutamise eriliik.

Skeletonis on kelgu kõrgus 8–20 cm ja pikkus 80–120 cm. Kelgu kaal sõltuvalt sportlase raskusest on meestel 33–43 kg ja naistel 29–35 kg. Erinevalt tavakelgutamisest sõidetakse skeletonis mäest alla kõhuli kelgul lamades.

Skeleton oli esimest korda olümpiamängude kavas 1928. aastal Sankt Moritzis. Järgmistel mängudel polnud skeletoni olümpiakavas vastavate radade puudumisel, kuni 1948. aastal sai Sankt Moritz taas olümpialinnaks ja kuulsal Cresta Runi rajal toimusid jälle võistlused skeletonis.

Skeleton võeti uuesti olümpiakavva 2002. aastal Salt Lake Citys. Nii meeste kui ka naiste seas võidutsesid ameeriklased, Tristan Gale ja Jim Shea.

## Vaata ka

*Skeleton olümpiamängudel
* Skeleton 2014. aasta taliolümpiamängudel
Shiga prefektuur

**Shiga prefektuur** on Jaapani prefektuur Honshū saare keskosas. Asub sisemaal.

Shiga prefektuuri keskel asub Biwa järv.

## Sümbolid
Shiga prefektuuri tunnuslind on väikepütt (*Tachybaptus ruficollis*), tunnuspuu on jaapani vaher (*Acer palmatum*) ja tunnuslill rododendron (*Rhododendron metternichii var. hondoense*).

## Haldusjaotus
Shiga prefektuur on jaotatud 27 omavalitsusüksuseks, millest 13 on linnad (市 *shi*).

### Linnad
* Higashiomi
* Hikone
* Kōka
* Konan
* Kusatsu
* Maibara
* Moriyama
* Nagahama
* Ōtsu
* Omihachiman
* Rittō
* Takashima
* Yasu

## Vaatamisväärsused

* Hikone loss

## Viited
Europe (täpsustus)

*Europe oli vanakreeka mütoloogias Liibanoni printsess
*Europe (jaht) räägib purjekast
*Europe, Rootsi ansambel
Mie prefektuur

**Mie prefektuur** on Jaapani prefektuur Honshū saare keskosas Vaikse ookeani rannikul. Asub Kinki regioonis.

## Loodus
Mie prefektuur on valdavalt mägine. Põhjaosas on Suzuka mäestik, lõunas Kii mäestik. Suuremad jõed on Miya ja Kushida jõgi. 64,8% pindalast katab mets.

## Sümbolid
Mie prefektuuri tunnuslind on mustjalg-tüll (*Charadrius alexandrinus*), tunnuspuu on krüptomeeria (*Cryptomeria japonica*) ja tunnuslill iiris (*Iris ensata*).

## Haldusjaotus
Mie prefektuur on jaotatud 29 omavalitsusüksuseks, millest 14 on linnad (市 *shi*).

### Linnad
* Iga
* Inabe
* Ise
* Kameyama
* Kumano
* Kuwana
* Matsusaka
* Nabari
* Owase
* Shima
* Suzuka
* Toba
* Tsu
* Yokkaichi

## Vaatamisväärsused
* Ueno loss
* Ise tempel

## Viited

## Välislingid
* Mie prefektuuri koduleht
Riikide paremusjärjestus 1992. aasta taliolümpiamängudel

Siin on loetletud 1992. aasta taliolümpiamängudel medaleid saanud riigid medalite järgi arvutatud punktisumma järjestuses.

Meeste 500 meetri kiiruisutamises jagasid hollandlane ja jaapanlane 5.–6. kohta.
Kiiruisutamine 2006. aasta taliolümpiamängudel

**[[Kiiruisutamine]] [[2006. aasta taliolümpiamängud]]el** toimus 11.–25. veebruaril 2006 Torinos Oval Lingotto uisuhallis. Esimest korda oli kavas naiste ja meeste võistkondlik jälitussõit, kus naistel oli 3000 m ja meestel 5000 m distants.

Olümpia uisuhall on 26 500 m2 suurune ning selles on 400 m pikkune ja 12,6 m laiune jääovaal. Hallis on 8500 kohta pealtvaatajatele ja selle ehitamine läks maksma 70,45 miljonit eurot.

## Medalitabel

## Tulemused

## Mehed

### 500 m


	

Kuupäev: 13. veebruar
Osavõtjaid: 37 võistlejat
Riike: 12
500 m (1 sõit)
**Maailmarekord**: **34,30** Joji Kato , 19. november 2005, Salt Lake City
**Olümpiarekord**: **34,42** Casey FitzRandolph , 11. veebruar 2002, Salt Lake City
500 m x 2 (2 sõitu)
**Maailmarekord**: **1.08,96** Hiroyasu Shimizu , 10. märts 2001, Salt Lake City
**Olümpiarekord**: **1.09,23** Casey FitzRandolph , 11.-12. veebruar 2002, Salt Lake City
**[[Kiiruisutamine 1998. aasta taliolümpiamängudel#500 m|Olümpiavõitja 1998]]**: **1.09,23** (34,42)+(34,81) Casey FitzRandolph 


### 1000 m

18. veebruar:
Osavõtjaid: 43 (stardileht)
Olümpiavõitja 2002: Gerard van Velde, Holland

Ametlikud tulemused

### 1500 m

21. veebruar
Osavõtjaid: 43 (stardileht)
Olümpiavõitja 2002: Derek Parra,USA

Ametlikud tulemused

### 5000 m

11. veebruar
Osavõtjaid: 28 *stardileht
Olümpiavõitja 2002: Jochem Uytdehaage, Holland

*Ametlikud tulemused

### 10 000 m

24. veebruar
Osavõtjaid: 16 (stardileht)
Olümpiavõitja 2002: Jochem Uytdehaage, Holland

Ametlikud tulemused

### Võistkondlik 5000 m jälitussõit

16. veebruar
Osavõtjaid: 8 võistkonda (stardileht)
Olümpiavõitja 2002: Uus ala olümpiamängudel

Ametlikud tulemused

## Naised

### 500 m

14. veebruar
Osavõtjaid: 30 (stardileht)
Olümpiavõitja 2002: Catriona LeMay-Doan, Kanada

Ametlikud tulemused

### 1000 m

19. veebruar
Osavõtjaid: 36 (stardileht)
Olümpiavõitja 2002: Chris Witty, USA

Ametlikud tulemused

### 1500 m

22. veebruar
Osavõtjaid: 37 (stardileht)
Olümpiavõitja 2002: Anni Friesinger, Saksamaa

Ametlikud tulemused

### 3000 m

12. veebruar
Osavõtjaid: 28 (stardileht) 
Olümpiavõitja 2002: Claudia Pechstein, Saksamaa

Ametlikud tulemused

### 5000 m

25. veebruar
Osavõtjaid: 
Olümpiavõitja 2002: Claudia Pechstein, Saksamaa

### Võistkondlik 3000 m jälitussõit

16. veebruar
Osavõtjaid: 8 naiskonda (stardileht)
Olümpiavõitja 2002: ?

Ametlikud tulemused
Solaris

**Solaris** (ladina sõnast *solaris* 'päikese-') on mitme teose (sh mängu) pealkiri või ettevõtte ja süsteemi nimi. 

* **"[[Solaris (romaan)|Solaris]]"** on Stanisław Lemi ulmeromaan. 
**Selle järgi on tehtud 
*** Andrei Tarkovski film **"[[Solaris (film 1972)|Solaris]]"** 
*** ja Steven Soderberghi film **"[[Solaris (film 2002)|Solaris]]"** George Clooneyga Chrisi osas. 
* **[[Solaris Bus & Coach]]** on Poola firma, mis toodab ühissõidukeid. 
* **[[Solaris (operatsioonisüsteem)|Solaris]]** on Suni UNIXi-laadne operatsioonisüsteem.
* **"Solaris"** ehk "**[[Solaris RPG]]"** on rollimäng. 
* **"[[Solaris (arvutimäng)|Solaris]]"** on arvutimäng.
* **[[Solarise keskus|Solaris]]** on vaba aja keskus Tallinnas.
Tornio linn

**Tornio** on linn ja omavalitsus Soomes Lapi maakonnas Rootsi piiri ääres. Tornio naaberlinn Rootsis, kohe teisel pool Tornio jõge on Haparanda (soome keeles Haaparanta).

Tornios Alatornio kiriku tornis asub UNESCO maailmapärandi nimistusse kuuluva Struve geodeetilise kaare mõõdupunkt ().

Tornio on Valga sõpruslinn (1989).

## Sõpruslinnad

## Viited

## Välislingid

* Tornio koduleht (soome keeles)
Traumatoloogia

**Traumatoloogia** (kreeka sõnast *trauma* 'vigastus, haav') on kirurgia haru, mis tegeleb õnnetuste või vägivalla tõttu tekkinud vigastuste ning haavade uurimisega ja ravimisega.
CV Keskus

**CVKeskus.ee** on värbamistehnoloogia ettevõte, mis arendab värbamis- ja tööotsinguplatvormi CVKeskus.ee. CVKeskusel on ka oma värbamisagentuur.

Kantar Emori uuringu järgi leiab suurem osa tööotsijatest Eestis infot tööpakkumiste kohta CVKeskuse tööportaalist.

## Ajalugu
Firma asutas aastal 2000 Starman Internet AS-i juhataja Raivo Hein. 

2004. aastal laienes ettevõte Läti ja Leedu turgudele, võttes seal brändinimena kasutusele vastavalt CVMarket.lv ja CVMarket.lt. Lisaks avati tööportaal Hollandis.

2006. aasta alguses tegutses ettevõte kaheksas riigis: Eestis, Lätis, Leedus, Poolas, Tšehhis, Slovakkias, Ungaris ja Hollandis. Hiljem keskenduti põhiturgudele Eestis, Lätis ja Leedus.

Sügisel 2007 müüsid senised omanikud 75% ettevõttest välismaistele fondidele. Ülejäänud 25% läks uute omanike valdusse 2008. aasta veebruaris.

2017. aastal omandas Šveitsi Ringier ja Saksamaa Axel Springer SE ühisettevõte Ringier Axel Springer Media AG CVKeskus.ee tööportaali, koos Läti tööportaaliga CVMarket.lv ja Leedu tööportaaliga CVMarket.lt.

2021. aastal soetas Šveitsi meediaettevõte Ringier AG ka ülejäänud osa ehk omandas 100% ettevõttest.

2023. aastal tehti brändivärskendus (logo, värvilahendus, tööotsingumootor, tööandjate värbamisplatvorm).

2024. aastal soetas Šveitsi meediakontsernile Ringier kuuluv CV Keskus OÜ populaarse Leedu tööportaali cv.lt.

## Eesti ihaldusväärseima tööandja uuring
Eesti ihaldusväärseim tööandja selgub CVKeskus.ee iga-aastase uuringuga, kus töövõtjad nimetavad organisatsioone, kus nad kõige enam sooviksid töötada. Uuring koosneb kahest osast: üldine TOP 20 edetabel selgub abistamata brändiuuringu metoodikaga, kus vastajad kirjutavad tööandjate nimed ise. Sektorite parimad tööandjad selguvad abistatud metoodikaga, kus nime saab valida etteantud loendist.

### Senised võitjad:
* 2025: LHV Pank
* 2024: LHV Pank
* 2023: LHV Pank
* 2022: LHV Pank
* 2021: Wise
* 2020: Telia
* 2019: Eesti Energia
* 2018: Eesti Energia
* 2017: Eesti Energia
* 2016: Eesti Energia
* 2015: Eesti Energia
* 2014: Skype
* 2013: Eesti Energia
* 2012: Eesti Energia

## Vaata ka

* töötukassa
* cv.ee
* goworkabit

## Viited

## Välislingid
*CVKeskus.ee
Solaris Bus & Coach

**Solaris Bus & Coach sp. z o.o.** on Poola bussi-, trolli- ja trammide tootja, mille peakorter asub Poznańi lähedal Bolechowos. Solaris on üks Euroopa juhtivaid elektribusside ja trollibusside valmistajaid. Alates 2018. aastast kuulub ettevõte Hispaania kontserni **CAF Group** (Construcciones y Auxiliar de Ferrocarriles).

## Ajalugu
Ettevõte alustas tegevust 1996. aastal nime all **Neoplan Polska**, tootes litsentsi alusel Neoplani busse. 2001. aastal nimi muudeti ning sündis iseseisev kaubamärk Solaris. Ettevõtte asutajad on Krzysztof ja Solange Olszewski. Solarise tuntuim tootesari on **Urbino** (bussid) ja **Trollino** (trollid).

## Solaris Eestis
Solaris on olnud üks peamisi Tallinna ühistranspordiveeremi tarnijaid alates 2000. aastate algusest.

### Trollibussid
Tallinna tänavatel sõidab alates 2002. aastast 18 Solarise ja Ganz Transelektro koostöös valminud Solaris Trollino 12 ja alates 2003. aastast viis Solaris Trollino 18 liigendtrolli. Aastatel 2007–2010 lisandus Tallinna Trammi- ja Trollibussikoondise (praegune TLT) parki veel mitu põlvkonda Trollino mudeleid (sh versioonid AC), kokku tarniti sel perioodil üle 20 uue trolli.

### Gaasi- ja elektribussid
2019. aastal sõlmisid Tallinna Linnatranspordi AS (TLT) ja Solaris Tallinna ajaloo suurima bussihanke lepingu 350 surumaagaasil (CNG) töötava bussi tarnimiseks. See hange viidi täielikult lõpule 2022. aastaks, muutes Tallinna bussipargi oluliselt keskkonnasõbralikumaks.

Kooskõlas Tallinna eesmärgiga minna 2035. aastaks üle täielikult saastevabale ühistranspordile, saabusid 2023. aasta lõpus ja 2024. aasta alguses Tallinna esimesed 15 **Solaris Urbino 12 electric** elektribussi koos laadimistaristuga.

Lisaks Tallinnale kasutab Solarise busse oma liinidel ka firma GoBus.

## Tooted
* **Urbino seeria:** Linnabussid (saadaval diisel-, hübriid-, maagaasi- ja elektriajamiga).
* **Urbino Hydrogen:** Vesinikkütuseelemendiga bussid, millega Solaris on saavutanud Euroopas turuliidri positsiooni.
* **Trollino seeria:** Madalapõhjalised trollibussid (12, 15 ja 18 meetrit).
* **Tramino:** Madalapõhjalised trammid, mida hakati tootma 2011. aastal. Pärast liitumist CAF-iga on trammide arendus tihedalt seotud emafirma tehnoloogiaga.

## Vaata ka
* Jelcz
* Autosan
* Solbus

## Viited

## Välislingid
* Solarise ametlik koduleht
Antipsühhiaatria

**Antipsühhiaatria** on liikumine, mis käsitleb psühhiaatriat võimuinstrumendina ning leiab, et psüühikahäirete ravi on patsiendile sageli pigem kahjulik kui kasulik. 

Psühhiaatria kahjulikkus on tingitud arsti ja patsiendi ebavõrdsest võimusuhtest ning subjektiivsest diagnoosimisest. Psühhiaatriat kasutati Nõukogude Liidus dissidentide represseerimisvahendina. 

Antipsühhiaatria liikumisega olid seotud psühhiaatrid Jacques Lacan, Thomas Szasz, Giorgio Antonucci, R. D. Laing, Franco Basaglia, Theodore Lidz, Silvano Arieti ja David Cooper, filosoof Michel Foucault ning sotsioloog Erving Goffman. Cooper võttis 1967. aastal kasutusele sõna "antipsühhiaatria" ning avaldas 1971. aastal raamatu "Psychiatry and Anti-psychiatry" ("Psühhiaatria ja antipsühhiaatria"). Thomas Szasz kirjeldas vaimuhaigust kui müüti raamatus "The Myth of Mental Illness" ("Vaimuhaiguse müüt", 1961). 

## Kirjandus
* Vaino Vahing, Alo Jüriloo. Vaimuhaiguse müüt. – *[[Akadeemia (ajakiri)|Akadeemia]]* 1990, nr 5 ja 6; ümbertrükk raamatus: Vaino Vahing. *Vaimuhaiguse müüt*, Ilmamaa: Tartu 2005, lk 55–96.

## Välislingid
*The Antipsychiatry Coalition
Geoloogiline aeg

**Geoloogiline aeg** on ajavahemik Maa kui planetaarse keha moodustumise lõpust kuni ajaloolise aja alguseni.

Geoloogiline aeg on inimesele hoomamatult pikk ajavahemik, mis hõlmab rohkem kui nelja miljardit aastat. Geoloogilise aja jooksul toimunud sündmused on salvestatud kivimitesse, mineraalidesse ja kivististesse, mille uurimisega tegelevad geoloogid.

Geoloogiline aeg on jagatud väiksemateks üksusteks, mida nimetatakse geokronoloogilisteks ning geokronomeetrilisteks üksusteks. Geoloogilise aja vältel toimunud sündmuste uurimisega tegelevaid geoloogia osi nimetatakse kokku ajalooliseks geoloogiaks. Moodustunud kivimkihtide järgnevuse uurimise, korreleerimise ning liigestamisega tegeleb stratigraafia ning vastavate üksuste sidumisega konkreetsete ajaühikutega geokronoloogia ning isotoopgeoloogia. Ajaloolise geoloogiaga on tihedalt seotud ka paleontoloogia, mis tegeleb geoloogilises ajas elanud organismide kivististe ehk fossiilide uurimisega.

## Vaata ka
*Geokronoloogiline skaala
Isotoopgeoloogia

**Isotoopgeoloogia** on geoloogia haru, mis põhineb radioaktiivsete ning stabiilsete isotoopide kasutamisest saadaval andmestikul.

## Rakendusi
Radioaktiivseid isotoope kasutatakse põhiliselt dateerimisel. Ilmselt tuntuim on radioaktiivse süsiniku meetod, millega dateeritakse viimase 50 000 aasta jooksul toimunud sündmusi. Et geoloogiline aeg hõlmab palju pikemat ajavahemikku, kasutatakse ka teisi isotoope, mille poolestusaeg on palju pikem. 

Samuti kasutatakse isotoope näiteks hüdrogeoloogias, paleoklimatoloogias ja mujal. Hüdrogeoloogias näiteks uuritakse, kas põhjavesi sisaldab triitiumi. Kui sisaldab, siis on selge, et vastav põhjaveehorisont sisaldab vett, mis sadas atmosfäärist vihmana 20. sajandi teises pooles, sest triitium sattus atmosfääri läbi atmosfääris läbi viidud tuumakatsetuste. 

Paleoklimatoloogias näiteks saab kasutada stabiilsete isotoopide fraktsioneerumist. Näiteks 18O ja 16O on hapniku stabiilsed isotoobid, mis sisalduvad vees. Et 18O on raskem, on tema kontsentratsioon atmosfääris olevas veeaurus madalam kui merevees, sest kergem isotoop aurustub mereveest kergemini. Seetõttu on ka liustikud rikastunud just kerge hapniku suhtes. Sellest järeldub, et jääaegadel, kui kliima oli külmem ning liustikud laiemalt levinud, pidi ookeanivesi olema raskemate hapnikuaatomite suhtes kontsentreeritum kui jäävaheajal. Jääb vaid uurida näiteks merepõhja ladestunud foraminifeeride kodade isotoopset koostist ja teha sellest järeldusi paleokliima kohta.
Ménage à trois

*[[Ménage à trois]]* [men'aaž a tru'aa] on kolme inimese abielutaoline kooselu või armastus- või seksuaalsuhe. 

Tavaliselt koosneb selline kolmiksuhe ühest abielupaarist ja ühe armukesest, enamasti 2 naist ja 1 mees. Nad elavad koos ja nende vahel on romantilised tunded ja/või seksuaalsuhted. 

Prantsuse keeles tähendab *ménage à trois* sõna-sõnalt tõlgituna 'majapidamine kolmele'. 

"***Ménage à trois***" võib tähendada ka seksuaalvahekorda kolmekesi. 

Vahel nimetatakse nõnda ka igasugust grupiseksi. 

## Vaata ka

* Polügaamia